
Σάντρο Μποτιτισέλλι - 


Y TA 1445, ὁ Magiávo Φιλιπέπι, ἕνας βυρσοδέψης ἐγκατεστη- 
uévog στὴ Φλωρεντία, ἀποκτᾶ ἕνα τελευταῖο παιδὶ xai τὸ 
ὀνομάζει Σάντρο. To παιδὶ μεγαλώνοντας φανερώνει ἀνήσυχο χα- 
ρακτήρα. [Ιαρακολουθεῖ τὸ σχολεῖο του μὲ πολὺ μεγαλύτερη ên- 
μέλεια ἀπ᾽ ὅσο συνηθιξόταν ἐκείνη τὴν ἐποχή, τουλάχιστον στὸ 

/ 5 / / \ \ \ 
περιβάλλον του. Αργότερα προσανατολίζεται πρὸς τὴ ζωγραφική 

\ 5 / \ \ / ~ / A / ε # 
καὶ ἐργάζεται μὲ τὴν καθοδήγηση τοῦ Φιλίππο Ainm. “O μεγαλύ- 
τερος ἀδελφὸς τοῦ Σάντρο, ó Ἰξιοβάννι, ποὺ γιὰ ἀστεῖα τὸν φώ- 
ναζαν «Μποττιτσέλλο» — βαρελάκι — φροντίζει ἄγρυπνα yi aù- 
τόν, ὅλα αὐτὰ τὰ χρόνια. Θὰ τοῦ ἀφήση καὶ τὸ παρατσούκλι του. 

“O Μποττιτσέλλι ἐμφανίζεται στὴν καλλιτεχνική ζωὴ τῆς Φλω- 

/ d \ \ / \ \ 2 \ 7 ۱ 
ρεντίας μετὰ τὸν Βερρόκκιο καὶ τοὺς ἀδελφοὺς İloldayıovddo καὶ 

\ 5 \ \ 7 \ 7 e / / \ 
πρὶν ἀπὸ τὸν Ἰεονάρντο vrà Βίντσι. “H Φλωρεντία περνάει τὴν 
ἐποχὴ αὐτὴ μιὰ περίοδο ἀκμῆς — οἰκονομικῆς καὶ πολιτικῆς δύ- 
YANG, πολιτιστικῆς ἀνάπτυξης, ἄνθισης τῶν πιὸ λαμπρῶν ta- 
λέντων. “O Σάντρο δὲν εἶναι οὔτε 30 χρονῶν ὅταν γίνεται ὁ ἄγαπη- 
μένος ζωγράφος τῶν Μεδίκων. 

Τὸ 1475 ζωγραφίζει γιὰ τὸν Τζουλιάνο, τὸ νεώτερο ἀδελφὸ 
τοῦ Ἰορέντσο τοῦ Μεγαλοπρεπή καὶ ἀρχηγὸ τῆς «χρυσῆς veo- 
λαίας» τῆς ἐποχῆς, ἕνα λάβαρο γιὰ τὴν περίφημη «Κονταρομα- 
yia», ποὺ τὴν τραγούδησε ὁ "Άντζελο IIoAwotávo, ô παιδαγωγὸς 

~ / \ \ e / e c / 
τῶν Μεδίκων, ποιητὴς καὶ οὑμανιστής. "Οταν 6 Λορέντσο δε- 
φεύγη. ἀπὸ τὴ συνωμοσία τῶν İldroı, ὅπου βρίσκει τὸ θάνατο ὁ 
Ίζουλιάνο, ὁ Μποττιτσέλλι ζωγραφίζει στοὺς τοίχους τοῦ Μπαρ- 
τζέλλο τοὺς συνωμότες κρεμασμένους, σύμφωνα μὲ TH θανατικὴ 

καταδίκη τους. (ΠΗ τοιχογραφία αὐτὴ δὲν ὑπάρχει σήµερα). ` Eo- 
γάζεται ἄλλοτε γιὰ τὸν Λορέντσο τὸν Μεγαλοπρεπή καὶ ἄλλοτε, 
συχνότερα, γιὰ τὸν «Ίορέντσο vii ΙΠΠιερφραντσέσκο, συγγενῆ τοῦ 
ἡγεμόνα ἀπὸ τὸ δεύτερο κλάδο τῆς οἰκογένειας τῶν Μεδίκων. 
Γνωρίζεται ἐπίσης μὲ τὸν πνευματικὸ καὶ καλλιεργημένο κύκλο 
τῶν οὐμανιστῶν τῆς Φλωρεντίας: ol νεοπλατωνικὲς ἰδέες θὰ énn- 
ρεάσουν πολὺ τὸ ζωγράφο καὶ θὰ ἐκφραστοῦν στὸ πιὸ ὀνομαστὸ 
ἔργο του, τὴν "Ανοιξη. Τὸ ἔργο ὀνομάστηκε ἔτσι ἀπὸ τότε ποὺ 
ὁ Βαζάρι ἔγραψε ὅτι ἀπεικονίξει «τὴν ° Αφροδίτη, ποὺ οἱ Χάριτες 
τὴ σκεπάζουν μὲ λουλούδια, σὰ σύμβολο τῆς Άνοιξης». 

Στὰ 1481 6 Πάπας Σίξτος A’ τὸν. καλεῖ στὴ Ρώμη γιὰ va 
συνεργασθῆ μὲ τοὺς διασημότερους ζωγράφους τῆς ἐποχῆς στὴ 
διακόσμηση τοῦ παρεκκλησίου του, τῆς περίφημης Καπέλλα Σιξ- 

τίνα. ᾿Εκεῖ ó Μποττιτσέλλι ζωγραφίζει ἐπεισόδια ἀπὸ τὴ ζωὴ 
τοῦ Χριστοῦ καὶ τοῦ Μωυσῆ. “Eva χρόνο ἀργότερα ἐπιστρέφει 
στὴ Φλωρεντία γιὰ νὰ ἀσχοληθῆ καὶ πάλι μὲ τὰ ἀγαπημένα του 
θέματα: ἀρχαῖες ἀλληγορίες, ΙΙαρθένους καὶ εἰκόνες βωμῶν. Αὐτὴ 
εἶναι ἡ πιὸ γόνιμη δεκαετία τῆς ζωῆς του, ἡ ἐποχὴ τῆς Γεννή- 
σεως τῆς ᾿Αφροδίτης, τῶν τοιχογραφιῶν τῆς ἔπαυλης Toovaunovo- 
νι, τῶν περίφημων κυκλικῶν πινάκων του («tondi») — τῆς Ia- 
ναγίας τοῦ Μαγκνίφικατ, τῆς Παναγίας μὲ τὸ Ρόδι --- καὶ τῶν 
εἰκόνων ποὺ τοῦ παράγγειλαν ol πιὸ σημαντικὲς ἐκκλησίες καὶ 
τὰ μοναστήρια τῆς ἐποχῆς, ὅπως ἢ Eikóva Βωμοῦ τοῦ “Αγίου 
Βαρνάβα, 7 Στέψη τῆς Παρθένου γιὰ τὴν ἐκκλησία τοῦ "Αγίου 
Μάρκου, ἡ Παρθένος μὲ τοὺς “Αγίους γιὰ τὴν ἐκκλησία τοῦ 
“Αγίου İlvevuaroç, ὁ Εὐαγγελισμὸς γιὰ τοὺς μοναχοὺς τοῦ Ka- 
στέλλο. Αὐτὰ τὰ χρόνια ἀρχίζει νὰ διαφαίνεται στὰ ἔργα τοῦ 
Μποττιτσέλλι ἡ κρίση — θρησκευτική, πολιτική, οἰκονομική, ἐθνι- 
x?) — ποὺ θὰ condon στὴ Φλωρεντία μὲ τὸ θάνατο τοῦ «Ίορέν- 
too τοῦ Μεγαλοπρεπή στὰ 1492, μὲ τὴν ἀνικανότητα τοῦ γιοῦ 
του İlıdoo, ποὺ τὸν διαδέχτηκε, μὲ τὴ γαλλικὴ .εἰσβολὴ στὰ 1594 
καὶ τὴν ἐπικράτηση τοῦ Σαβοναρόλα σὰν ἀπόλυτου δικτάτορα. ο 
δομινικανὸς καλόγερος “ἱερώνυμος δαβοναρόλα, μεγάλος ἀντί- 
παλος τοῦ «Ἰορέντσο τοῦ Μεγαλοπρεπή, κατηγοροῦσε ἀπὸ τὸ ὕψος 
τοῦ ἄμβωνα τὰ ἐλευθέρια ἤθη καὶ τὴ διαφθορὰ τῆς ἐποχῆς του 
ἀπὸ τότε ποὺ ζοῦσε ὁ ΠΜαικήνας' τὸ φλογερό του κήρυγμα nn- 
ρέασε σιγὰ-σιγὰ τὸ πνεῦμα τοῦ ἠΜποττιτσέλλι, ὅπως καὶ ὁλόκλη- 
on τὴ Φλωρεντία. “O ζωγράφος τότε ζοῦσε μὲ τὸν ἀδελφό του 
Σίμωνα, φανατικὸ μαθητὴ τοῦ ἱεροκήρυκα. Τὴν ἐποχὴ ποὺ èn- 
κρατεῖ τελικὰ ὁ Σαβοναρόλα, ὁ Μποττιτσέλλι ἀρχίζει νὰ αἰσθά- 
νεται τύψεις καὶ ἀμφιβολίες γιὰ τὴν προηγούμενη δραστηριότητά 


του καὶ νὰ ἀπεχθάνεται τοὺς «κοσμικοὺς μύθους» καὶ τὶς «μα- 
ταιότητες» --- πολυτελῆ ἐνδύματα, ἀποκριάτικες μάσκες, ἀλλὰ καὶ 
«ἄσεμνα» βιβλία καὶ ἔργα τέχνης «διαβολικῆς ἐμπνεύσεως» — 
ποὺ ἔριχναν στὴ φωτιὰ οἱ φανατισμένοι ὀπαδοὶ τοῦ καλόγερου, 
«τὰ παιδιά του», ὅπως τοὺς ἔλεγαν. | 

“O Μποττιτσέλλι ἔχει περάσει πιὰ τὰ πενήντα. Στὴν κλειστὴ 
καὶ ὑπερευαίσθητη ἰδιοσυγκρασία vov — ἡ λεπτὴ μελαγχολία γιὰ 
τὴν πτώση τοῦ κόσμου ποὺ τὸν εἶχε ἀγαπήσει καὶ τιμήσει διακρί- 
νεται εὔκολα κάτω ἀπὸ τὶς ἐπιφανειακὰ γαλήνιες ἀρχαῖες ἀλλη- 
γορίες του — ἡ πτώση, ἡ θανατικὴ καταδίκη καὶ ἢ ἐκτέλεση τοῦ 
Σαβοναρόλα, στὰ 1498, δίνουν τὴ χαριστικὴ βολή. "Ano τὴ στι- 
yun αὐτὴ καὶ μέχρι τὸ θάνατό του 6 ζωγράφος ἀποσύρεται σὲ 
ἕνα κόσµο ἐσωτερικό, δικό του, ἀπ᾽ ὅπου διώχνει κάθε «βέβηλη» 
εἰκόνα, ἀφιερωμένος ἀποκλειστικὰ σὲ ἱερὲς ἱστορήσεις, συμβο- 
λικὲς παραστάσεις καὶ ἀλληγορίες ἐξαιρετικῆς αὐστηρότητας. 
Όμως ἡ Φλωρεντία, στὶς ἀρχὲς τοῦ δέκατου ἕκτου αἰώνα, pai- 
νεται νὰ ἔχη κιόλας ξεχάσει τοὺς ἀφορισμοὺς τοῦ Lafovagdda. 
Νέα πρόσωπα ἐμφανίξονται: ὁ Λεονάρντο ντὰ Βίντσι, ὁ Ραφαήλ, 
ὁ Μιχαὴλ Άγγελος. “O Μποττιτσέλλι, γέρος πιά, θεωρεῖται ξε- 
περασμένος. Oi παραγγελίες ποὺ τοῦ ἀναθέτουν γίνονται ὅλο καὶ 
πιὸ σπάνιες. Στὰ τελευταῖα του χρόνια δὲ ζωγραφίζει πιὰ παρὰ 
γιὰ μικρὲς ἀδελφότητες καὶ ταπεινοὺς ἰδιῶτες. “H ᾿Ισαβέλλα 
vr "ἴστε, ποὺ τῆς εἶχαν συστήσει τὸν Μποττιτσέλλι στὰ 1502 
γιὰ νὰ ἀποτελειώση τὴ διακόσμηση τοῦ δπουδαστηρίου της, ποὺ 
εἶχε ἀρχίσει ὁ Μαντένια, δὲν τοῦ ἀναθέτει τελικὰ τὴν παραγγελία. 

Στὶς 17 Μαΐου 1510 ὁ Σάντρο Μποττιτσέλλι πεθαίνει. ` Eyra- 
φιάζεται στὴν ἐκκλησία τῶν "Αγίων İldvrwv, ξεχασμένος καὶ 
παρεξηγημένος ἀπὸ τὴ νέα γενιὰ τῆς ἐποχῆς του. 

Ἡ μουσικὴ διαύγεια τῶν γραμμικῶν puOnov 


ἀποκαλύπτει ἕναν κόσμο ἀριστοκρατικῆς ὀμορφιᾶς 


ANAKAAYYH τοῦ Μποττιτσέλλι, μετὰ ἀπὸ αἰῶνες ἀπό- 

λυτης σχεδὸν λήθης, εἶναι σχετικὰ πρόσφατο γεγονός. 
'H ἀδιαφορία ποὺ τύλιξε τὰ τελευταῖα χρόνια τῆς ζωῆς του 
συνεχίστηκε καὶ μετὰ τὸ θάνατό του. “O ἴδιος ó Βαζάρι, ὁ περί- 
φημος ἱστορικὸς τῆς τέχνης τῆς ᾿Αναγεννήσεως, ποὺ ἐκφρά- 
ζεται μὲ ἄπειρο θαυμασμὸ γιὰ, τοὺς ἀγαπημένους του ζωγρά- 
φους, δὲ μιλᾶ γιὰ τὸν Μποττιτσέλλι οὔτε κὰν μὲ ἀνθρώπινη 
συμπάθεια. Τὸ κεφάλαιο ποὺ τοῦ ἀφιερώνει στὸ ἔργο του «Βιο- 
γραφίες Ζωγράφων» εἶναι ἄψυχο καὶ ۰ ἀκόμα καὶ τὰ 
ἀνέκδοτα ποὺ ἀναφέρει, προσπαθώντας νὰ ζωντανέψη τὸ κείμε- 
νο, ἔχουν ἕνα τόνο μάλλον ψεύτικο. 


Μόνο στὸ δέκατο ἔνατο αἰώνα οἱ μεγάλοι “Ayyor τεχνο- 
κρίτες Τζὼν Ράσκιν καὶ Οὐῶλτερ Πέητερ ἐπανεκτίμησαν σῶ- 
στὰ τοὺς πρωτοπόρους Ἰταλοὺς ζωγράφους καὶ τὸ δέκατο πέμ- 
πτο αἰώνα, ἐνῶ οἱ Προραφαηλιτικοὶ καλλιτέχνες, ἐπιστρέφοντας 
σὲ μιὰ λιγότερο ἐξιδανικευμένη, πιὸ γήινη ἰδέα τῆς ὀμορ- 
φιᾶς, βρῆκαν στὸν Μποττιτσέλλι ἕνα πρότυπο. H λατρεία λοι- 
nov ποὺ τοῦ δείχνει 6 190¢ αἰώνας δὲν εἶναι οὔτε μόδα οὔτε 
ἰδιοτροπία. Πραγματικὰ ὑπάρχει μιὰ συγκεκριμένη σχέση ἀνά- 
μεσα στὴ νωχελικὴ κομψότητα τῶν χρόνων τῆς εὐρωπαϊκῆς 
παρακμῆς καὶ στὸν ἀριστοκρατικὸ καὶ μελαγχολικὸ κόσμο τοῦ 
Φλωρεντινοῦ ζωγράφου. Ὅμως ἢ ἀνθρώπινη καὶ καλλιτεχνικὴ 
ἐξέλιξη τοῦ Μποττιτσέλλι φανερώνει περισσότερη ἀγωνία καὶ 
εἰλικρίνεια ἀπ᾽ ὅ,τι ἡ σχεδὸν νοσηρὴ ἀδυναμία γιὰ τὶς ὑπερ- 
βολὲς τῆς εὐαισθησίας, τόσο διαδεδομένη στὴν παρακμασμένη 
πνευματικότητα τῆς Εὐρώπης τῶν ἀρχῶν τοῦ 19ου ۰ 


Ο ΞΕΚΙΝΗΜΑ τοῦ Μποττιτσέλλι πρέπει νὰ ἔγινε γύρω στὰ 

1465, ὅταν ἦταν περίπου 20 χρονῶν. Στὰ πρῶτα του ἔργα. 
διακρίνεται εὔκολα ἡ ἔντονη καλλιτεχνικὴ ἐπίδραση τοῦ δασκά- 
Lov του, τοῦ Φιλίππο Λίππι, τόσο πολὺ ποὺ ἢ σειρὰ τῶν ||αρ- 
θένων tov αὐτῆς τῆς ἐποχῆς ἐθεωρεῖτο γιὰ πολὺν καιρὸ ὅτι εἶναι 
τοῦ Λίππι. Ὅμως ὃ Λίππι, ποὺ διαμορφώνει καλλιτεχνικὰ τὸν 
Σάντρο καὶ ἐγκαταλείπει τὴ Φλωρεντία γιὰ νὰ ἐγκατασταθῆ στὸ 
Σπολέτο, ὅπου θὰ τελειώση τὸ ἔργο του καὶ τὴ ζωή του, δὲν εἶναι 
πιὰ ó πρόθυμος ἐκλαϊκευτὴς τῆς δύσκολης τεχνοτροπίας τοῦ 
Μαζάτσιο. 

Ἡ βαρύτητα ποὺ χαρακτῆριζε τὰ νεανικά του ἔργα ἔχει µετα- 
μορφωθῆ τώρα o ἕνα γραμμικὸ παιχνίδι ὅλο καὶ πιὸ ἐκφραστι- 
κό, ὅπου ζωντανεύει καμιὰ φορὰ ἢ παλιά του προτίμηση γιὰ 
τὴν τέχνη τοῦ Μαζάτσιο. "Αλλωστε τώρα ñ φλωρεντινὴ Goypa- 
φικὴ ἔχει ἀρχίσει νὰ στρέφεται πρὸς τὴν κατεύθυνση τῆς γραμ- 
μικῆς ἀναζητήσεως. Λίγα χρόνια πρὶν ἀπὸ τὸν Μποττιτσέλλι, 
οἱ ἀδελφοὶ Πολλαγιουόλο καὶ 6 Βερρόκκιο εἶχαν ἐπιχειρήσει 
αὐτὴ τὴν ἀναζήτηση: ó νεαρὸς Σάντρο δὲν παραλείπει νὰ µελε- 
τᾶ τὰ ἔργα τους στὶς ἐλεύθερες ὧρες του, σταθερὰ ἀποφασισμέ- 
νος νὰ μὴν ἐνδιαφερθῆ παρὰ μόνο γιὰ τὰ στοιχεῖα ποὺ θὰ ταί- 
ριαζαν στὴν προσωπικότητά Tov, ποὺ τότε μόλις ἄρχιζε νὰ ۵۱0۰ 
μορφώνεται. 

᾽Απὸ τὴν ἀρχή, ñ ἀντίληψή tov γιὰ τὴ γραμμὴ φαίνεται δια- 
φορετικὴ ἀπὸ τοῦ δασκάλου Tov καὶ τῶν συγχρόνων του. Οἱ 
πινελιὲς τοῦ Λίππι γίνονται σ᾽ αὐτὸν πιὸ καθαρὲς καὶ πιὸ Às- 
πτές, f| ἄγρια ἔνταση τῶν σωμάτων τοῦ Πολλαγιουόλο μαλακώ- 
νει, 6 σχεδὸν μεταλλικὸς παλμὸς τῶν ἐπιπέδων τοῦ Βερρόκκιο 
μετατρέπεται σὲ διάφανες χρωματικὲς ζῶνες ποὺ τὶς διατρέχει 


193 


194 


ἕνα ἀπροσδιόριστο φωτεινὸ ρίγος. °H πληθωρική, λαϊκὴ σχε- 


00V ζωτικότητα τῶν μορφῶν τοῦ Λίππι μετατρέπεται στὸν 
Μποττιτσέλλι σὲ ἔκφραση μελαγχολίας. Σ᾽ αὐτὸ συντελοῦν ἡ 
παθητικὴ κλίση τῶν κεφαλιῶν, ποὺ εἶναι σὰν νὰ γέρνουν ἀπὸ 
τὸ βάρος. τῶν μαλλιῶν, ἢ σκεπτικὴ᾽ ἔκφραση τῶν προσώπων, 
ποὺ δὲ χαμογελοῦν ποτέ, καὶ κυρίως f] ἐναλλαγὴ τῶν γραμμῶν, 
ποὺ ἀκολουθοῦν ἢ μιὰ τὴν ἄλλη, διπλώνονται καὶ ξεδιπλώνον- 
ται, σὲ ρυθμοὺς ἰδιαίτερα νωχελικούς. 

Ἂς πάρωµε γιὰ παράδειγµα τὴ Δύναμη, ἔργο Φφιλοτεχνημένο 
τὸ 1470 γιὰ và συμπληρώση τὸν κύκλο τῶν ᾿ 4ρετῶν --- ἕνα σύνο- 
λο ποὺ εἶχε ἀναλάβει νὰ ἐκτελέση ὁ Πιέρο Πολλαγιουόλο γιὰ 
τὴ διακόσμηση τοῦ ᾿Εμποροδικείου τῆς Φλωρεντίας — ἢ τὸν 
“Αγιο δεβαστιανό, εἰκόνα ποὺ προοριζόταν γιὰ τὴν ἐκκλησία 
τῆς Σάντα Μαρία Ματζόρε (σήμερα βρίσκεται στὸ Βερολίνο). 
Σ᾽ αὐτὰ ۵ Μποττιτσέλλι ἔχει ὑποστῆ φανερὰ τὴν ἐπίδραση τοῦ 
Πολλαγιουόλο, ἀλλὰ μετατρέπει τὴν ἔντασή του σὲ ἐλεγεία: 
f Δύναμη κρατᾶ τὸ ρόπαλό της μὲ ὕφος ἐξαντλημένο, ἐνῶ ὁ 
Ἅγιος Σεβαστιανός, στηρίζοντας τὸ βάρος του στὸ ἕνα του πλευ- 
ρό, γράφει μὲ τὸ σῶμα TOV μιὰ μαλακὴ καμπύλη ποὺ κορυφώνε- 
ται μὲ τὴ θλιμμένη κλίση τοῦ κεφαλιοῦ του, χωρὶς καμιὰ ἔκ- 
φραση ὀδύνης στὸ πρόσωπο. 

Ἂς ἐξετάσωμε τὴν ᾿|ουδὶθ τῆς Πινακοθήκης Οὐφφίτσι. 1 
σκληρὴ ἀπόφαση τῆς βιβλικῆς Npwidacs μαντεύεται εὔκολα ἀπὸ 
τὴν ἀργὴ κίνηση τῆς σκυφτῆς σιλουέττας της, καθὼς φαίνεται 
νὰ ἐπιστρέφη στὸ στρατόπεδο. Οἱ κυματισμοὶ τῶν πέπλων της 
δὲν καταφέρνουν νὰ προσδώσουν δραματικὴ ἔμφαση. Ὅσο γιὰ 
τὸ δεύτερο, ἀντίστοιχο πίνακα, ἀναπόφευκτα αἱματηρό, 6 Μποτ- 
τιτσέλλι ἀποφεύγει νὰ παρουσιάση τὴ σφαγὴ τοῦ θύματος ὅπου 
κορυφώνεται τὸ δράμα, καὶ διαλέγει γιὰ νὰ ζωγραφίση τὴν ἁμέ- 
OWS ἑπόμενη στιγμή, τὴν ἀποκάλυψη τοῦ ἀποκεφαλισμένου 
πτώματος. 

Ἡ συνάντησή του μὲ τοὺς Μεδίκους σημειώνει μιὰ ἀποφασι- 
στικὴ καμπὴ στὴν καριέρα τοῦ ζωγράφου: τύχη μοναδική, ἀλλὰ 
καὶ ἀκριβὰ πληρωμένη. “O πλατωνικὸς ἰδεαλισμὸς τοῦ κύκλου 
τῶν διανοουμένων, ποὺ ἀρχίζει τότε νὰ συναναστρέφεται, ἐρεθί- 
ζει ἀπελπιστικὰ πολὺ τὴν εὐαισθησία του καὶ θὰ τὸν κάνη ἀργό- 
τερα νὰ μείνη ἀδιάφορος στὸ πολιτικὸ καὶ θρησκευτικὸ δράμα 
ποὺ θὰ παιχτῆ στὴ Φλωρεντία στὰ τέλη τοῦ 15ου αἰώνα. 

Y TO OPIAMBO ΤΗΣ ΑΝΟΙΞΗΣ, ἔργο φιλοτεχνημένο ἀνά- 
μεσα στὰ 1476 καὶ 1480 γιὰ τὴν ἔπαυλη Καστέλλο, Ka- 
τοικία τοῦ Λορέντσο vii Πιερφραντσέσκο, ó Μποττιτσέλλι 
ἔχει ἀποδώσει μὲ ἐξαιρετικὴ ὀξύτητα τὴ συγκρατημένη καὶ ἐκ- 
λεπτυσμένη ἀτμόσφαιρα τῆς αὐλῆς τῶν Μεδίκων, τὴν προσπά- 
θεια τῆς ὑποταγῆς τοῦ διανοητισμοῦ καὶ τῆς γήινης ὀμορφιᾶς 
σὲ μιὰ ἀριστοκρατικὴ καὶ διακριτικὴ κομψότητα. Σ᾽ αὐτὰ τὰ 
ἴδια χρόνια, ὃ Πολλαγιουόλο, ὃ Βερρόκκιο καὶ ὃ Λεονάρντο 
ντὰ Βίντσι προσπαθοῦν νὰ ἐξερευνήσουν τὸ μυστήριο τοῦ ἀν- 
θρώπινου σώματος, ζωγραφίζοντας τὶς λεπτομέρειες μὲ τὴν ἐπι- 
μέλεια ποὺ θὰ συναντήσωμε καὶ πάλι ἕναν αἰώνα ἀργότερα, 
ἐνισχυμένη ὅμως τότε μὲ τὴν ἐπιστημονικὴ γνώση. O Γκιρλα- 
ντάγιο ἀρχίζει νὰ ζωγραφίζη στοὺς τοίχους τῶν φλωρεντινῶν 
ἐκκλησιῶν ἁπλοϊκὲς θρησκευτικὲς ἱστορίες, θέλοντας ἔτσι νὰ 
ἱκανοποιήση τὴ ματαιοδοξία μιᾶς πλούσιας ἀλλὰ καθόλου καλ- 
λιεργημένης ἀκόμα ἀστικῆς τάξης. “O Μποττιτσέλλι, ἐμπνευ- 
σμένος ἀπὸ τὶς «Στροφὲς» τοῦ Πολιτσιάνο, μεταφέρει σὲ εἰκό- 
VEG τὸ ὑπέροχο κάλεσμα τοῦ ἀγροῦ ποὺ ἀνθίζει σὰ μαγεμένοξ. 
στὸ πέρασμα τῆς νύμφης, περιγράφοντας μὲ λεπτὲς πινελιὲς τὸ 
ὁλοκέντητο μὲ λουλούδια φόρεμά της. 

Ἢ στάση τοῦ Μποττιτσέλλι ἀπέναντι στὸν ἀρχαῖο κόσμο el- 
ναι μοναδική: δὲν προσπαθεῖ νὰ ἐφαρμόση τοὺς νόμους καὶ τοὺς 
μυστικοὺς κανόνες τῆς ᾿Αρχαιότητας στὴν ἀναλογία καὶ στὴν 
τελειότητα τῶν μορφῶν, σὰν τοὺς «πατέρες» τῆς ᾿Αναγεννή- 
σεως, ποὺ μελετοῦσαν καὶ ἐρευνοῦσαν σχολαστικὰ τὰ ἀρχαῖα 
μνημεῖα καὶ γλυπτά. Προτιμᾶ νὰ ἐμπνέεται ἀπὸ ἕναν ποιητικὸ 
στίχο, ἀπὸ μιὰ μορφὴ σκαλισμένη σὲ μιὰ ἐπιτύμβια στήλη ἢ 
ἀπὸ ἕνα ἀρχιτεκτονικὸ κομμάτι, ἀπὸ τὶς λαμπρὲς ἀναμνήσεις 
ἑνὸς κόσμου θαυμαστοῦ, ἀλλὰ χαμένου γιὰ πάντα. Ἔτσι, στὴν 
ΠΙροσκύνηση τῶν Maywr — Πινακοθήκη Οὐφφίτσι ---- oí μάγοι 
καὶ ἡ ἀκολουθία τους ἔχουν πάρει τὰ χαρακτηριστικὰ τῶν 
Μεδίκων καὶ τῶν πατέρων τους. Πρόκειται, ἴσως, γιὰ τὴν πιὸ 
ζωντανὴ πινακοθήκη πορτραίτων ποὺ ζωγράφισε ὃ Μποττιτσέλ- 
ALG ὁλόκληρη τὴ ζωή του: ἔχει ζωγραφίσει καὶ τὸν ἑαυτό του, 
στὸ δεξιὸ ἄκρο, μὲ κίτρινο μανδύα. Στὸ βάθος τοῦ πίνακα, μό- 
Mc σχεδιασμένα μὲ τὴν ἄκρη τοῦ πινέλου, ξεχωρίζουν σὰ νὰ 
ἀναδύωνται ἀπὸ πολὺ μακριά, μέσα ἀπὸ ἕνα λεπτὸ πέπλο xpo- 
μάτων, κλασικὰ ἀρχιτεκτονικὰ σχήματα --- ρομαντικά, εὔθραυ- 

στα ἐρείπια — ποὺ πιὸ πολὺ ὑποβάλλει τὴν παρουσία τους παρὰ 
τὰ ἀπεικονίζει. Θὰ μπορούσαμε νὰ ποῦμε ὅτι δλόκληρη ἡ τέχνη 
τοῦ Μποττιτσέλλι συνοψίζεται στὶς Χάριτες, στὰ λεπτά τους 
ἀραβουργήματα, στὸν ἀέρινο χορότους, στὶς ἀνάλαφρες κινήσεις 
τῶν χεριῶν ποὺ μοιάζουν νὰ κρατοῦν μὲ ἀκρίβεια τὸ ρυθμό, 
στὸν κυματισμὸ τῶν πέπλων γύρω ἀπὸ τὶς μορφές, στὴν ἐπιμονὴ 
τοῦ ζωγράφου νὰ συσπειρώνη καὶ νὰ ξεδιπλώνη ἀδιάκοπα τὶς 
γραμμές του. Τὰ ὑγρά, διάφανα, χωρὶς σκοτεινὲς σκιὲς χρώμα- 
τά TOD δὲν εἶναι παρὰ ἀνεπαίσθητοι φωτεινοὶ παλμοὶ πάνω 
στὰ ὠχρὰ σώματα, στὶς διάφανες πτυχές. Δὲν ὑπάρχει κανένα 
σημεῖο προοπτικῆς φυγῆς στὸν ὁρίζοντα, ὣς ἐκεῖ ποὺ μπορεῖ 
νὰ διακρίνη τὸ ἀνθρώπινο μάτι, παρὰ μόνο ἕνα ἀνάλαφρο, ἀδιό- 
pato σπάσιμο στὸ τοπίο: τὴν ἴδια ἐποχὴ ὃ Λεονάρντο ἔσβηνε 
τὸ βάθος τῶν πινάκων τοῦ μέσα στὸ πέπλο τῆς ἀτμόσφαιρας 
καὶ ζωγράφιζε τὰ τοπία ἐκεῖνα ὅπου κτίρια καὶ οἰκισμοὶ προ- 
βάλλονται σὰν πίσω ἀπὸ μιὰ κρυστάλλινη σφαίρα. 

Τὸ ταξίδι του στὴ Ρώμη, στὰ 1481, ὅπου τὸν κάλεσε ó Πάπας 
Σίξτος Δ΄, μαζὶ μὲ ἄλλους καλλιτέχνες, γιὰ τὴ διακόσμηση τῆς 
Καπέλλα Σιξτίνα, δὲν φαίνεται νὰ εἶχε βαθιὰ ἐπίδραση στὸ 
πνεῦμα τοῦ Μποττιτσέλλι. Ἡ ἀψίδα τοῦ Κωνσταντίνου, ποὺ ξε- 
χωρίζει στὸ βάθος τοῦ ἔργου Τιμωρία τῶν ᾿Βπαναστατῶν, δίνει 
τὴν ἐντύπωση ὅτι ὁ ζωγράφος τιμᾶ ἀπὸ ὑποχρέωση τὴν πόλη 
ποὺ τὸν ὑποδέχεται: δὲν ὑπάρχει τίποτε ἀπὸ τὴν ἀναπλαστικὴ 
δύναμη τῶν ἐρειπίων στὴν Ι/ροσκύνηση τῶν Μάγων. Ἴσως τὸ 
περιβάλλον νὰ τοῦ φάνηκε βαρὺ καὶ καταθλιπτικό. ᾿Ασφαλῶς 
δὲ θὰ ἕλειπε ὃ φθόνος καὶ ἡ ζήλεια. Αλλωστε ὃ Μποττιτσέλλι, 
συνηθισμένος περισσότερο νὰ ὁραματίζεται καὶ νὰ φαντάζεται 
παρὰ νὰ ἀκολουθῆ τὴ λογικὴ καὶ ὀρθὴ ἐξέλιξη μιᾶς ἱστορίας, 
θὰ αἰσθάνθηκε ἴσως χαμένος μπροστὰ στοὺς ἀπέραντους τοίχους 
τῆς Καπέλλα Σιξτίνα, ὅπου θὰ ἀπεικονίζονταν οἱ Ι]ράξεις τοῦ 
Χριστοῦ καὶ τοῦ Μωυσῆ καὶ ἡ Τιμωρία τῶν ᾿Βπαναστατῶν. “O- 
λες αὐτὲς οἱ σκηνές, πλούσιες σὲ ἐπεισόδια καὶ κίνηση, ἁπαι- 
τοῦσαν μιὰ διαβάθµιση τῶν διαφόρων ἐπεισοδίων ποὺ ἀποτε- 
λοῦσαν τὴ διῆγηση σὲ διαφορετικὰ ἐπίπεδα. Αὐτὸς εἶναι ὁ λό- 
γος ποὺ τὰ καλύτερα κομμάτια τῶν τοιχογραφιῶν του στὴν 
Καπέλλα Σιξτίνα εἶναι οἱ λεπτομέρειες, καὶ ἰδιαίτερα ὁρισμέ- 
να χαρακτηριστικὰ πορτραῖτα ποὺ ζωντανεύουν κάθε σκηνή, 
παιδικὲς φιγοῦρες, ὅπως οἱ κόρες τοῦ Ἰοθὸρ στὶς ΓΠΙοάξεις τοῦ 


Μωυσῆ ἢ ἢ κόρη μὲ τὰ κλαδιὰ στὶς 006815 τοῦ Χριστοῦ, ὅπου 
6 ζωγράφος ἀφήνεται μὲ μεγάλη εὐχαρίστηση στοὺς γραμμικοὺς 
ρυθμοὺς ποὺ προτιμᾶ. . 


ΠΙΣΤΡΕΦΟΝΤΑΣ στὴ Φλωρεντία, ὁ Μποττιτσέλλι ἀρχίζει 

καὶ πάλι τὴν ἀγαπημένη του ἐργασία: ζωγραφίζει τοὺς 
περίφημους κυκλικούς του πίνακες («tondi»). Γι αὐτὸν 6 κυ- 
κλικὸς πίνακας δὲν εἶναι µόνο τὸ εἶδος ποὺ συνηθίζεται στὴ 
Φλωρεντία, στὸ τέλος τοῦ δέκατου πέμπτου αἰώνα, γιὰ và χρη- 
σιμοποιῆται σὰ λατρευτικὴ εἰκόνα σὲ ἰδιωτικὲς τελετές: τὸ 
σχῆμα του εἶναι καθοριστικὸ γιὰ τὴν ἴδια τὴ σύλληψη τοῦ ἔρ- 
yov. Στὴν /]αναγία τοῦ Μαγκνίφικατ ἢ σύνθεση ξετυλίγεται μὲ 
μιὰ κυκλικὴ ἁρμονία ὣς τὴν ἁψίδα ποὺ σχηματίζουν τὰ χέρια 


τῶν ἀγγέλων, κρατώντας τὸ στέμμα πάνω ἀπὸ τὸ κεφάλι τῆς 


Παναγίας. Στὴν Havayla μὲ τὸ Ρόδι ἢ κλίση τοῦ κεφαλιαῦ 
τῆς Παναγίας, ποὺ ἀντισταθμίζει τὴν κλίση τῶν κεφαλιῶν τῶν 
ἀγγέλων, τονίζει τὸν κυκλικὸ ρυθμὸ τοῦ πίνακα, ἐνῶ ὁ κύκλος 
κλείνει στὸ κάτω μέρος μὲ τὴν καμπύλη τοῦ σώματος τοῦ Βρέ- 
φους, ποὺ ἀναπαύεται στὰ χέρια τῆς μητέρας του. Στὴν Mava- 
yla μὲ τὸ Βιβλίο, τοῦ μουσείου Πόλντι Πετσόλι τοῦ Μιλάνου, 
ô ζωγράφος προσαρμόζεται o ἕνα σχῆμα διαφορετικό: ξεκινάει 
ἀπὸ τὸν κάθετο ἄξονα καὶ ζωγραφίζει ἕνα σιωπηλὸ δωμάτιο, 
ὅπου οἱ ψιλόλιγνες μορφὲς τῶν ἁγίων στηρίζονται στὸ φωτεινὸ 
ἄνοιγμα τοῦ παραθύρου. 

Μὲ τὸ ” Αρης καὶ Αφροδίτη, ἔργο φιλοτεχνημένο ἴσως γιὰ 
τοὺς Βεσπούτσι — σήμερα στὴν ᾿Εθνικὴ Πινακοθήκη τοῦ Λον- 
Sivov —, τὸ 022۵6 καὶ Κένταυρος καὶ τὴ Γέννηση τῆς 'Agoo- 
δίτης, τῆς Πινακοθήκης Οὐφφίτσι, ἔργα ποὺ τοῦ εἶχε παραγγεί- 
λει ὃ Λορέντσο vii Πιερφραντσέσκο, ó Μποττιτσέλλι ξαναγυρί- 
ζει στοὺς ἀρχαίους μύθους. Βρισκόμαστε γύρω στὰ 1485, Στὴ 
Γέννηση τῆς ᾿Αφροδίτης ἡ θεὰ γυμνή, ἁγνὴ στὰ πρῶτα σκιρ- 
τήματα τῆς ζωῆς, στέκεται ἀκίνητη, τρέμοντας ἀνάμεσα στὴν 
ὁρμὴ τῶν ᾿Ανέμων καὶ στὴν Αὔρα ποὺ τὴν πλησιάζει φορώντας 
ἕνα πέπλο κεντηµένο μὲ λουλούδια. | 

Ἢ φιλντισένια ἀπόχρωση τοῦ κορμιοῦ της δένεται μὲ τὸ ἀχνο- 
πράσινο χρῶμα τῶν κυμάτων, ποὺ πάνω τους ἀντιφεγγίζει τὸ 
διάφανο γαλάζιο τοῦ οὐρανοῦ. 'H ἀκτὴ ὄχι μόνο δὲν περιορί- 
ζει τὸ χῶρο ἀλλὰ φαίνεται σὰ v ἀπομακρύνεται, σχηματίζον- 

τας μικροὺς κόλπους καὶ ἀκρογιαλιὲς κάτω ἀπὸ τὴν ὁρμὴ τῶν | 


᾿Ανέμων, ποὺ παρασύρουν στὸ φύσημά τους τὸ πέπλο τῆς θεᾶς. 
Ἢ ἐκφραστικὴ δύναμη τῆς μελωδικῆς γραμμῆς τοῦ Μποττιτσέλ- 
Al ἔχει φτάσει £00 στὸ ἀποκορύφωμά της. Στὴ ρευστότητα τῆς 
γραμμῆς ἀρχίζει νὰ γίνεται αἰσθητὴ μιὰ ἀσυνήθιστη ἕνταση. 
Στὴν Eixóva Βωμοῦ τοῦ “Αγίου Βαρνάβα, στὴ Στέψη, φιλοτε- 
χνημένη γιὰ τὴν ἐκκλησία τοῦ ᾿Αγίου Μάρκου, καὶ κυρίως στὸν 
Βύαγγελισμό, ἔργο προορισμένο γιὰ τοὺς μοναχοὺς τοῦ Ka- 


στέλλο (ὅλα βρίσκονται σήμερα στὴν Πινακοθήκη Οὐφφίτσι), 


T γραμμὴ ἔχει περισσότερη ἔνταση, τὸ χρῶμα πάλλεται, τὰ σώ- 
ματα διπλώνονται μὲ πόνο καὶ στὰ πρόσωπα φανερώνεται T 
ἐσωτερικὴ ἀγωνία. 


O ΘΑΝΑΤΟΣ τοῦ Λορέντσο τοῦ Μεγαλοπρεπῆ στὰ 1492, ἢ 
ἐξορία τοῦ γιοῦ tov Πιέρο, δυὸ χρόνια ἀργότερα, ñ δι- 
φορούμενη στάση τοῦ Λορέντσο VTİ Πιερφραντσέσκο ἀπέναντι 
στὸν Σαβοναρόλα, καὶ τέλος ñ ἴδια ñ φυγὴ τοῦ Μποττιτσέλλι 
στὰ 1497, ἀναστατώνουν τὸ ἤδη ταραγμένο πνεῦμα τοῦ μεγάλου 
ζωγράφου. Ἢ θρησκευτικὴ κρίση, ποὺ ἀσυνείδητα βασάνιζε τὸν 
κλειστὸ καὶ μελαγχολικὸ χαρακτήρα του ὅλα αὐτὰ τὰ χρόνια, 
ἐκδηλώνεται μὲ τὰ κηρύγματα, τὴν καταδίκη καὶ τὴν ἐκτέλεση 
τοῦ Σαβοναρόλα. Τὰ ἴχνη τῆς κρίσεως φαίνονται καθαρὰ τώρα 
στὴν τέχνη του, κυρίως στὶς //ιετὰ τοῦ Μονάχου καὶ τοῦ Μιλά- 
νου, ὅπου τὰ πρόσωπα, μέσα στὴν ἀπέραντη λύπη τους, φαί- 
νονται σὰ νὰ καταρρέουν γύρω ἀπὸ τὸ σῶμα τοῦ Ἰησοῦ. Οἱ 
μορφές, σὲ παθητικὰ συμπλέγματα τονίζονται μὲ πέπλα ἀπὸ 
ἁδρὸ ὕφασμα, μὲ πτυχὲς ὀξεῖες σὰ λεπίδες. Στὸ μέλλον ὁ 
Μποττιτσέλλι θὰ ἀποφύγη và ζωγραφίζη τὶς ἀρχαῖες ἀλληγο- 
ρίες ποὺ τροφοδοτοῦσαν τὶς «φωτιὲς τῆς ματαιότητας» στὶς πλα- 
τεῖες τῆς Φλωρεντίας τὶς ἡμέρες τῆς ἀκμῆς τοῦ Σαβοναρόλα. 
“O ἀρχαῖος κόσμος δὲν τὸν ἐνδιαφέρει πιά, παρὰ μόνο ὅταν εἶναι 


φορέας ἠθικῶν μηνυμάτων, ὅπως στὴν περίπτωση τοῦ ἔργου | 


του δυκοφαντία, i στὰ ἔργα καὶ ἡμέρες τῆς Λουκρητίας καὶ 
τῆς Βιργινίας. Τὸ θέμα τῆς δυκοφαντίας --- Πινακοθήκη Οὐφ- 
φίτσι — τὸ πῆρε ἀπὸ τὴν περιγραφὴ ποὺ ἔκανε ó Λουκιανὸς 
ἑνὸς περίφημου πίνακα τοῦ μεγάλου ζωγράφου τῆς ἀρχαιότη- 
τας ۰ 

O Λουκιανὸς ἦταν πολὺ τῆς μόδας στὴ Φλωρεντία τῆς èno- 
χῆς τοῦ Μποττιτσέλλι. Ὁ διάσημος οὑμανιστὴς καὶ ἀρχιτέκτο- 
νας Λεὸν Μπαττίστα ᾽Αλμπέρτι ἐπανέλαβε καὶ ὃ ἴδιος τὴν περι- 
γραφὴ αὐτὴ στὸ ἔργο του «Πραγματεία Ζωγραφικῆς». 

Ἢ Συκοφαντία σέρνει μπροστὰ στὸ βασιλιὰ Μίδα ἕνα νέο. 
Τὴ συνοδεύουν ἢ ᾿Απάτη, ñ Δολιότητα καὶ ó Φθόνος. Ἡ ۵ 
καὶ ា Ὑποψία ψιθυρίζουν στὰ γαϊδουρινὰ αὐτιὰ τοῦ βασιλιᾶ. 
Οἱ μορφὲς σκύβουν πάνω ἀπὸ τὸν Μίδα, o’ ἕνα ὅλο ἔνταση σύμ- 


1 - Σπουδὴ γιὰ ἕναν ἄγγελο, Φλωρεντία, Πινακοθήκη Οὐφφίτσι, Τμῆμα 
. Σχεδίων καὶ Χαρακτικῶν.. . 
2 - IlaAAdc, Φλωρεντία, Πινακοθήκη Οὐφφίτσι, Τμῆμα Σχεδίων καὶ Xa- 
| ρακτικῶν. 
3 Σχέδιο γιὰ τὴ Θεία Κωμωδία: Ὁ ΙΠΙαράδεισος. "Acopa I. Βερολίνο, 
Κρατικὸ ۰ ۱ ۱ | 


πλεγμα, ἐνῶ ἀπὸ τὴν ἀντίθετη πλευρά, ἀπρόσιτη στὴ μοναχικό- 
τητά της, ξεχωρίζει ἡ ὄμορφη εἰκόνα τῆς γυμνῆς ᾿Αλήθειας, σὲ 
χτυπητὴ αντίθεση μὲ τὴ μαυροντυμένη Τιμωρία. 


“O Μποττιτσέλλι φαίνεται νὰ ἐπανέρχεται στὸν ἤρεμα θαυ- 


«μασμὸ τοῦ γυναικείου σώματος ποὺ τὴ λάμψη του δόξασε στὸ 


ἔργο του ./ έννηση τῆς ᾿ Αφροδίτης. Στὶς ἀρχὲς τοῦ δέκατου ἕ- 
κτου αἰώνα ὁ Μποττιτσέλλι ζωγραφίζει δυὸ ἔργα μεσαιωνικῆς 
σχεδὸν ἀντιλήψεως. Στὴ Σταύρωση — Καίμπριτζ — τὸ πανόρα- 
μα τῆς Φλωρεντίας παρουσιάζεται στὸ βάθος μέσα ἀπὸ σύννε- 
pa καταιγίδας, ἕνας ἄγγελος μαστιγώνει μιὰ ἀλεπού, ἕνας λύ- 
κος ξεφεύγει ἀπὸ τὰ φορέματα τῆς Μαγδαληνῆς καθὼς αὐτὴ 
αγκαλιάζει τὸ σταυρό. Αὐτὸ τὸ σκοτεινὸ ἔργο ἀφήνει νὰ μαντέ- 
yous ἕναν ὑπαινιγμὸ γιὰ τὴ «Θεία Κωμωδία» τοῦ Δάντη, ποὺ 


6 Μποττιτσέλλι τὴν εἶχε εἰκονογραφήσει μερικὰ χρόνια vopí- 


tepa γιὰ τὸν Λορέντσο vii Πιερφραντσέσκο. Στὴ [Γέννηση τοῦ 
Χριστοῦ — Λονδίνο — ἢ χαρὰ τοῦ μυστικοῦ γεγονότος ἐπι- 
σκιάζεται ἀπὸ τὴν ἀνησυχία, ποὺ ὁδηγεῖ τοὺς ἀγγέλους σὲ 
συμπλέγματα ὅλο ἀγωνία καὶ τὸν Ἰωσὴφ σὲ ἕνα ὀδυνηρὸ δί- 
πλωμα στὸν ἑαυτό του. Καὶ ἴσως ἡ σιβυλλικὴ ἐπιγραφὴ μὲ τὸν 
προφητικὸ τόνο, γραμμένη ἑλληνικὰ στὸ ἐπάνω μέρος τοῦ rí- 
νακα, νὰ ἀναφέρεται στὶς ταραχὲς στὴν Ἰταλία καὶ τοὺς δύσ- 
κολους καιροὺς ποὺ ἀκολούθησαν. 


᾿Αλλὰ σ αὐτὸ τὸ λαμπρὸ καλοκαίρι τοῦ Αγίου Μαρτίνου τῆς 
᾿Αναγεννήσεως, λίγο πρὶν ἀπὸ τὴν τραγωδία τῶν ξένων ἐπιδρο- 
μῶν καὶ τὸ δράμα τῆς Μεταρρυθμίσεως, ἡ Φλωρεντία ἔχει ξε- 
χάσει κιόλας τὴ θρησκευτικὴ κρίση ποὺ ξεσήκωσε ὃ Σαβονα- 
póXa: ἢ «νέα τεχνοτροπία» θριαμβεύει μὲ τὰ ἀριστουργήματα 
τοῦ Λεονάρντο, τοῦ Μιχαὴλ.- Αγγέλου, τοῦ Ραφαήλ. Ὁ Μποτ- 
τιτσέλλι δὲν εἶναι πιὰ τὸ πρόσωπο τῆς ἡμέρας. Ἢ μαχητικὴ 
πνευματικότητά του, ἀπὸ σεβασμὸ στὴν ἀλήθεια, ἀρνεῖται τοὺς 
«νεωτερισμοὺς» τῆς ἐποχῆς του, ποὺ τείνουν νὰ ξεφύγουν ἀπὸ 
τὴν Ἐκκλησία, καὶ γίνεται ἀντικείμενο περιφρονήσεως. 


Τὸ ἔργο tov “Ιστορίες τοῦ “Αγίου Ζηνοβίου, παραγγελία μιᾶς 
λαϊκῆς ἀδελφότητας ἀφιερωμένης στὸν “Αγιο, παρουσιάζει 
πρόσωπα ζωντανεμένα σὲ μιὰ στιγμὴ ὀδύνης, ποὺ συγκλίνουν 
πρὸς τὸ κέντρο τοῦ δράματος: ἕνα νεκρὸ βρέφος, ἕνα νεαρὸ 
ἀγόρι σκοτωμένο ἀπὸ μιὰ ἅμαξα, δαιµονισµένους' ó ζωγράφος 
τονίζει μὲ σκληρότητα τὸν τραγικὸ χαρακτήρα τῶν καταστά- 
σεων μὲ τὴν ἁπλότητα τοῦ σχεδίου, μὲ τὴ διαφάνεια τοῦ ψυ- 
χροῦ φωτός. Μιὰ νοσταλγικὴ ἐπιστροφὴ στοὺς αὐστηροὺς γραμ- 
μικοὺς ρυθμοὺς τῶν ἀρχῶν τοῦ δέκατου πέμπτου αἰώνα, μιὰ 
ἀπελπισμένη ὄξυνση τῆς ἰδιαίτερης εὐαισθησίας του, κλείνουν 
τὸν κύκλο τῆς ἐξελίξεως τοῦ ἔξοχου καὶ μελαγχολικοῦ αὐτοῦ 
ζωγράφου. | | 


Μετάφραση ἀπὸ τὰ γαλλικά: A. SHPOYXAKH 


4 - Σχέδιο γιὰ τὴ Θεία Κωμωδία: Τὸ Καθαρτήριο. “Acua XXVIII. Bepo- 
λίνο, Κρατικὸ Μουσεῖο. 


5 - Κυκλικὸ τμῆμα μὲ ἀγγέλους, Φλωρεντία, Πινακοθήκη Οὐφφίτσι, Τμῆ- 
μα Σχεδίων καὶ Χαρακτικῶν. 


Οἱ πίνακες 


L H ΠΑΝΑΓΙΑ ME TO ΒΡΕΦΟΣ KAI AYO 
ΑΓΓΕΛΟΥΣ (100 x 71 ἑκ.). Νεάπολη, ` Εθνι- 
xò Movoeio Ἰαποντιμόντε. — Προέρχεται à- 
πὸ τὸ Παλάτσο Φαρνέζε τῆς Ῥώμης. Nea- 
νικὸ ἔργο τοῦ ζωγράφου, μαρτυρεῖ τὴν ἐπί- 
δραση τοῦ Φιλίππο Λίππι, µμετριασμένη ὅμως 
ἀπὸ μιὰ λεπτὴ αἴσθηση γραμμῆς. ὅπως δια- 
κρίνεται εὔκολα στὴν κόμμωση καὶ τὶς στά- 
σεις ποὺ δένουν τὰ πρόσωπα μεταξύ τους. 


H. O ΑΓΙΟΣ ΣΕΒΑΣΤΙΑΝΟΣ (195 x 75 ἑκ.). 
Βερολίνο, Κρατικὸ Movoeio. — Πρόκειται Ka- 
τὰ πάσα πιθανότητα γιὰ. τὸν πίνακα πού, 
σύμφωνα μὲ παλαιὰ κείμενα, στόλιζε ἕνα 
κίονα τῆς ἐκκλησίας τῆς Σάντα Μαρία Μα- 
τζόρε, στὴ Φλωρεντία. Χρονολογεῖται γύρω 
στὰ 1474. 'H δραματικὴ ἔνταση τῆς τεχνοτρο- 
πίας τοῦ Πολλαγιουόλο ἐδῶ μεταμορφώνεται 
σ᾽ ἕναν τόνο ποιητικὸ καὶ βαθιὰ ۰ 


III. ΠΟΡΤΡΑΙΤΟ ΑΓΝΩΣΤΟΥ (57 x 44 ἑκ.). 
Φλωρεντία. Πινακοθήκη Οὐφφίτσι. --- Τὸ ἐπί- 
χρυσο μετάλλιο μὲ τὴν ἀνάγλυφη παρά- 
σταση ποὺ κρατοῦν σφιχτὰ τὰ χέρια τοῦ 
ἀγνώστου εἶχε κυκλοφορήσει πρὸς τιμὴν τοῦ 
Κόζιμο (Κοσμᾶ) τῶν Μεδίκων, ὅταν μετὰ 
τὸ θάνατό του τοῦ ἀπονεμήθηκε ὁ τιμητικὸς 
τίτλος «Πατέρας τῆς Πατρίδας». Ὁ πίνακας 
αὐτὸς χρονολογεῖται γύρω στὰ 1473 - 1474. 


IV. Ο ΘΡΙΑΜΒΟΣ ΤΗΣ ΑΝΟΙΞΗΣ (203 x 
314 &k., λεπτομέρεια μὲ τὴ Φλόρα). Φλωρεν- 
tia, Πινακοθήκη Οὐφφίτσι. --- Ὁ ἐπικείμενος 
θάνατος τῆς ὡραίας Σιμονέττας Βεσπούτσι 
συμβολίζεται μὲ τὴν κίνηση τῆς Φλόρας ποὺ 
σπρωγμένη ἀπὸ τὸν Ζέφυρο --- Θάνατο -- 
κρατᾶ τὸ χέρι τοῦ θύματος, ἔχοντας στὸ 
στόμα της ἕνα κλαδὶ σπασμένο τρεῖς φορές, 
σύμβολο κι αὐτὸ γιὰ τὰ χτυπήματα τῆς ζωῆς. 


Υ.ΠΑΛΛΑΣ KAI ΚΕΝΤΑΥΡΟΣ (207 x 148 
ἑκ., λεπτομέρεια). Φλωρεντία, Πινακοθήκη 
Οὐφφίτσι. ---- Ὁ πίνακας αὐτός, ζωγραφισμέ- 
νος γύρω στὰ 1482 γιὰ τὴν ἔπαυλη τοῦ Ao- 
ρέντσο ντὶ Πιερφραντσέσκο τῶν Μεδίκων. 
θεωρήθηκε σὰν ὑπαινιγμὸς γιὰ τὴν πολι- 
τικὴ σύνεση τοῦ Λορέντσο τοῦ Μεγαλο- 
πρεπῆ ---ἢ σὰ μιὰ ἀλληγορία τῆς Σώφρο- 
σύνης ποὺ κυριαρχεῖ ἐπάνω ۱ ۰ 


VI - VII. O OPIAMBOX ΤΗΣ ΑΝΟΙΞΗΣ (203 
x 314 &k.). Φλωρεντία, Πινακοθήκη ۰ 
— Tò ἔργο ἦταν παραγγελία τοῦ Λορέντσο 
vti Πιερφραντσέσκο καὶ φιλοτεχνήθηκε à- 
νάµεσα στὰ 1476 καὶ 1480. 'O ζωγράφος 
παρουσιάζει μὲ ἐξαιρετικὴ ἔνταση τὸν ποιη- 
τικὸ κόσμο ποὺ ὑμνήθηκε ἀπὸ τὸν Iod- 
τσιάνο, TOV παιδαγωγὸ τῶν Μεδίκων, στὶς 
στροφές του γιὰ τὴν «Κονταρομαχία». 


VIII. H ΓΕΝΝΗΣΗ ΤΗΣ ΑΦΡΟΔΙΤΗΣ (175 
x 279 x., λεπτομέρεια). Φλωρεντία, ITwa- 
κοθήκη Οὐφφίτσι. --- Ζωγραφισμένος γιὰ τὸν 
Λορέντσο ντὶ Πιερφραντσέσκο γύρω στὰ 
1484, ὁ πίνακας, ἀπὸ τοὺς περιφημότερους 
τοῦ ζωγράφου, ἀποδίδει τὴν πιὸ ὑψηλὴ Ek- 
φραση τοῦ μποττιτσελλικοῦ σχεδίου, ἰδιαί- 
τερα στὸ σύμπλεγμα τῶν ἀνέμων καὶ στὸ 
ἀργὸ ξετύλιγμα τῶν μαλλιῶν τῆς θεᾶς. 


IX. ΙΣΤΟΡΙΑ TOY NAXTATZIO NTEAAI 
ONEXTI (138 x 83 &k.). Madoitn, Movoeio tov 
ITodvto. — Ἕνας ἀπὸ τοὺς τέσσερεις πίνακες 
ποὺ προορίζονταν và στολίσουν ἕνα νυφικὸ 
δωμάτιο. Τὸ σύνολο εἰκονογραφεῖ μιὰ yva- 
στὴ ἱστορία τοῦ Βοκκάκιου. Ἐδῶ ἀπεικονί- 
ζεται A σκληρὴ τιμωρία μιᾶς ὡραίας ποὺ č- 
µενε ἀδιάφορη στὸν πόθο τοῦ θαυμαστῆ της. 
Οἱ πίνακες ζωγραφίστηκαν γύρω στὰ 1484. 


X- XI. ΑΡΗΣ ΚΑΙ ΑΦΡΟΔΙΤΗ (69 x 172 
Ek). Aovdivo, ᾿Εθνικὴ Πινακοθήκη. — Ακόμα 
μιὰ συμβολικὴ σύνθεση. ἀπ᾽ αὐτὲς ποὺ προ- 
τιμοῦσε ὁ νεοπλατωνικὸς κύκλος τῆς Φλω- 
ρεντίας. Ἡ ἀλλαγὴ τῆς προσωπικότητας τοῦ 
Αρη, ποὺ ἀναπαύεται ἤρεμος, ὀφείλεται 
στὴν εἰρηνευτικὴ ἐπίδραση τῆς ᾿Αφροδίτης, 
ποὺ ἐδῶ εἶναι τὸ σύμβολο τοῦ ἀνθρωπισμοῦ. 
Τὸ ἔργο χρονολογεῖται πιθανὸν στὰ 1483. 


XII. H ΠΑΝΑΓΙΑ ME TO ΡΟΔΙ. (Tondo, 
διάμετρος 143,5 ἑκ.). Φλωρεντία, ΓΓινακοθή- 
xn Οὐφφίτσι. --- Μαζὶ μὲ τὴν Παναγία τοῦ 
Μαγκνίφικατ ποὺ προηγήθηκε nevce ἢ ἕξι 
χρόνια, αὐτὸς εἶναι ἕνας ἀπὸ τοὺς περιφημό- 
τερους κυκλικοὺς πίνακες τοῦ Μποττιτσέλλι. 
Ἡ σύνθεση τῶν μορφῶν καθορίζεται σὲ με- 
γάλο βαθμὸ ἀπὸ τὴν ἴδια τὴν κυκλικὴ ἐπι- 
φάνεια, ἰδιαίτερα ἀγαπητὴ στὸν καλλιτέχνη. 


XIII. ΠΙΕΤΑ (140 x 207 &k.). Movayo, Ha- 
hata Πινακοθήκη. — Τὸ ἔργο αὐτὸ ἴσως va 
εἶναι Ó πίνακας ποὺ ὑπῆρχε στὸ μοναστήρι 
τοῦ Σὰν Παολίνο, στὴ Φλωρεντία. Ζώγραφι- 
σμένο τὴν τελευταία δεκαετία ۲010۱1 SOU αἰώνα, 
εἶναι ἀντιπροσωπευτικὸ τῆς τελευταίας τε- 
χνοτροπίας τοῦ ζωγράφου’ Å σκηνὴ ἀντικα- 
τοπτρίζει ὅλη τὴν ἀγωνία ποὺ συνταράσ- 
σει τοὺς ὁραματισμοὺς τοῦ Μποττιτσέλλι. 


XIV - XV. H ΣΥΚΟΦΑΝΤΙΑ (62 x 91 ἑκ.). 


Φλωρεντία, Πινακοθήκη Οὐφφίτσι. — `H πο- 
λύπλοκη αὐτὴ σκηνὴ εἶναι ἐμπνευσμένη 
ἀπὸ ἕνα κλασικὸ κείµενο. ۷۱ 
τὴ ζωγράφισε τότε ποὺ τὰ κηρύγματα τοῦ 
Σαβοναρόλα εἶχαν φτάσει στὸ ἀποκορύφωμά 
τους. Ὁ ζωγράφος ἔχει ἀρχίσει νὰ ἀποστρέ- 
METAL τοὺς εἰδωλολατρικοὺς μύθους, ἐκτὸς 
ἂν περιέχουν αὐστηρὲς ἠθικὲς ἀλληγορίες. 


XVI. H ΓΕΝΝΗΣΗ ΤΟΥ ΧΡΙΣΤΟΥ, ἡ &- 
πιλεγόμενη ΜΥΣΤΙΚΗ ΓΕΝΝΗΣΗ (107 x 
74 ἕκ.). Λονδίνο, ' Εθνικὴ ITwaxobnxn. — ‘H 
δραματικὴ ἑλληνικὴ ἐπιγραφή, στὸ ἐπάνω 
μέρος τοῦ πίνακα, ἀπηχεῖ στὸ σπασμΏῶδι- 
KO σύμπλεγμα τῶν ἀγγέλων καὶ στὴν ὀδυ- 
νηρὴ ἔκφραση τῶν προσώπων. Τὸ ἔργο ἀ- 
νήκει στὴν περίοδο τῆς πιὸ ἔντονης πνευ- 
ματικῆς κρίσεως τοῦ Μποττιτσέλλι (1501). 


XVII. H ΠΑΝΑΓΙΑ TOY ۲ 1 
(Tondo, διάμετρος 115 ék., λεπτομέρεια). 
Φλωρεντία, Πινακοθήκη Οὐφφίτσι. — Ὁ κυ- 
κλικὸς αὐτὸς πίνακας (βλέπομε μιὰ ὡραία 
λεπτομέρεια μὲ τὴν Παρθένο) ζωγραφίστηκε 
στὰ 1482, μετὰ τὴν ἐπιστροφὴ τοῦ Μποττι- 
τσέλλι ἀπὸ τὴ Ρώμη. O τίτλος προέρχεται 
ἀπὸ τὸν ψαλμὸ ποὺ ἡ Παρθένος γράφει μὲ 
τὴν πένα στὸ βιβλίο ποὺ κρατοῦν οἱ ἄγγελοι. 

ΟΙ ΜΕΓΑΛΟΙ ΖΩΓΡΑΦΟΙ 


«(Eva ἔργο τέχνης γεμάτο ἔργα τέχνης» 


ΚΥΚΛΟΦΟΡΕΙ ΚΑΘΕ ΠΕΜΠΤΗ 


Τὸ ἑπόμενο τεῦχος µας: 


ΤΑ ΑΡΙΣΤΟΥΡΓΗΜΑΤΑ ΤΗΣ ΤΕΧΝΗΣ 


ΟΙ 
ΜΕΙΆΛΟΙ 
ΖΩΓΡΑΦΟΙ 


Ἤδη ἐκυκλοφόρησαν: 
1. Ρενουὰρ 2. Τουλοὺζ-Λωτρὲκ 3. Βὰν Γκὀγκ 
4. Ντελακρουὰ 5. Γκωγκὲν 6. Ἔνγκρ 7. Μανὲ 8. ۶ 
9. Ντεγκὰ 10. Σεζὰν 11. Ρουσσὼ 12. Σερὰ 13. Ἔνσορ 
14. Ντωμιὲ 15. Καντίνσκυ 16. Τζιόττο α΄ 17. Τζιόττο β΄ 
18. Πάολο Οὐτσέλλο 19. Λεονάρντο ντὰ Βίντσι 
20. Bav ` Auk 21. Βὰν vtép Βάυντεν. 

Οἱ εἰκόνες τῶν ἐξωφύλλων τῶν τευχῶν, ξανατυπώθηκαν 

καὶ συμπεριελήφθηκαν στὸ βιβλιοδετημένο τόμο. 

“H ἀρίθμηση τῶν σελίδων τοῦ τεύχους ἔγινε 
μὲ βάση τὴ σειρὰ ποὺ ἀκολουθήσαμε στὴ βιβλιο- 
δεσία τοῦ τόμου. | 


Μερικοὶ ἀπὸ τοὺς 


«ΜΕΓΑΛΟΥΣ ΖΩΓΡΑΦΟΥΣ» 


Μαντένια Ρέμπραντ 
Ἱερώνυμος Μπὸς Γκόγια 
Ντύρερ Νταβὶντ 
Μιχαήλ. Αγγελος Ματὶς 
Ραφαὴλ. Πικάσσο 
Τισιανὸς Μοντιλιάνι 
Χόλμπαϊν Ντὲ Κίρικο 
Μπρέγκελ. Γύζης 

Ἔλ Γκρέκο Λύτρας 
Ροῦμπενς Βολανάκης 
Βελάσκεθ Παρθένης ۰ 


XPONOAOTIKH ΙΣΤΟΡΙΚΗ ΣΕΙΡΑ TON 6 TOMON 


1. “Ano τὸν Τζιόττο στὴν ᾿Αναγέννηση 
2. Αναγέννηση | 

3. Απὸ τὸν 170 Αἰώνα στὸν 19 

4. ᾿Απὸ τὸν 190 Αἰώνα στὸν 200 

5. Εἰκοστὸς Αἰώνας 

6. Ἕλληνες Ζωγράφοι 

EKAOTIKOX OIKOX «MEAIXXA» 

H BIBAIOAEXIA TOY EPTOY 


1. Ἡ βιβλιοδεσία τοῦ ἔργου εἶναι στερεά, καλλιτεχνικὴ 
καὶ κοσμεῖται ἀπὸ πολύχρωμη κουβερτούρα. Ὁ κάθε τόμος 
εἶναι τοποθετημένος μέσα σὲ θήκη ἀπὸ χαρτόνι 300 γραμ. 


2. Οἱ προσκομίζοντες MONO στὸ βιβλιοπωλεῖο µας (Πα- 
νεπιστημίου 34 στὸ ΚΕΝΤΡΟ τῆς στοᾶς) τὰ τεύχη 1-15 θὰ 
παραλαμβάνουν τὸ βιβλιοδετημένο τόμο ἀφοῦ καταβάλουν 
δρχ. 150 γιὰ τὴν ἀξία τῆς βιβλιοδεσίας. Γιὰ τὴν ἀρτιότε- 
pn ἐμφάνιση τοῦ τόμου ξανατυπώσαμε τὶς 15 ἔγχρωμες ei- 
κόνες τῶν ἐξωφύλλων καὶ τὶς τοποθετήσαμε: στὸ τόμο. 
᾿Επίσης προσθέσαμε ὀκτὼ σελίδες μὲ τὰ περιεχόμενα καὶ 
τὰ εὑρετῆρια τοῦ τόμου. 


3. H ἀνταλλαγὴ τῶν τευχῶν μὲ βιβλιοδετημένους τό- 
μους θὰ ἀρχίση ἀπὸ τὶς 20 Μαρτίου. 


Oi ᾿Εκδοτικοὶ Οἶκοι «FABBRI» καὶ «ΜΕΛΙΣΣΑ» na- 
ρουσιάζουν στὴν Ἑλλάδα τὴ μεγαλύτερη σειρὰ βιβλίων 
τέχνης στὸν κόσμο, τὴν ἔκδοση 


«ΟΙ ΜΕΓΑΛΟΙ ΖΏΓΡΑΦΟΙ» 


«Οἱ ΜΕΓΑΛΟΙ ΖΩΓΡΑΦΟΙ» θὰ ὁλοκληρωθοῦν σὲ 
ἑνάμιση χρόνο, σὲ ἕξι πολυτελέστατους τόμους μὲ πρό- 
τυπη καλλιτεχνικὴ βιβλιοδεσία. Θὰ ἔχουν συνολικὰ 
πάνω ἀπὸ 800 σελίδες κειμένου καὶ 1.600 ἔγχρωμες ὅλο- 
σέλιδες εἰκόνες. 


Κάθε τόμος θὰ περιλαμβάνη 15 Μεγάλους Ζωγρά- 
φους. O τόμος ΕΛΛΗΝΕΣ ΖΩΓΡΑΦΟΙ εἶναι μιὰ ἐργα- 
σία πρωτότυπη καὶ μοναδικὴ στὴ χώρα μας. | 


Κάθε βδομάδα, o ἕνα ξεχωριστὸ πολυτελὲς τεῦχος - 
βιβλίο, κι ἕνας Μεγάλος Ζωγράφος! 


Ἕνα βιβλίο ποὺ θὰ περιέχη τὴ βιογραφία του, ὑπεύθυνη 
παρουσίασή του, σχόλια καὶ κριτικὲς πληροφορίες γιὰ 
τὸ ἔργο του καὶ τὴν ἐποχή του καί, τὸ κυριότερο, πλού- 
σια ἀνθολόγηση τοῦ ἔργου του σὲ ὑπέροχες ἔγχρωμες 
ὁλοσέλιδες εἰκόνες. 


Κάθε τεῦχος -βιβλίο θὰ εἶναι μεγάλου σχήματος 
(27 x 37 ἑκ.) σὲ χαρτὶ illustration 180 γρ. καὶ θὰ κυκλο- 
φορῆ τώρα στὴν ἐπαναστατικὴ τιμὴ τῶν 30 δρχ. τὴν 
ἑβδομάδα. Μετὰ τὴ βιβλιοδεσία τοῦ κάθε τόμου, τὰ τεύ- 
XN τῶν ξένων ζωγράφων θὰ πωλοῦνται 60 δρχ., ἐνῶ τῶν 
Ἑλλήνων 90 δρχ. τὸ καθένα. 


Ἔτσι, μὲ ἐλάχιστα χρήματα, μπορεῖ κανεὶς và ἀπο- 
κτήση τὴν πιὸ μεγάλη σειρὰ βιβλίων τέχνης στὸν κόσμο. 


Φτιάξτε καὶ σεῖς τὴν προσωπική σας πινακοθήκη! 
Κάθε ἀντίτυπο εἶναι καὶ ἕνα πρωτότυπο! 


Ἢ ἔκδοση «ΟΙ ΜΕΓΑΛΟΙ ΖΩΓΡΑΦΟΙ» εἶναι ἕνα 
καλλιτεχνικὸ γεγονός. Κάτι ἐντελῶς ἰδιαίτερο στὴν πνευ- 
ματικὴ ζωὴ τῆς χώρας µας. Kai κάτι ἐντελῶς ἰδιαίτερο 
στὴ δική σας ζωή. Ἕνα πραγματικὸ ἀπόκτημα, ἕνα ἐφό- 
۵10, γιὰ σᾶς, γιὰ ὅλη τὴν οἰκογένεια, καί, αὔριο, γιὰ τὰ 
παιδιά σας. Γιατὶ εἶναι ἕνα ἔργο ποὺ δὲν «παλιώνει». Σὰν 
γνήσιο ἔργο τέχνης. 


TIMH ΤΕΥΧΟΥΣ ΔΡΧ. 30 


